section_heading: Recenzije
paragraph_text: U pogledu pjesama, novinar Metal Reviewa, Jason Jordan, izjavljuje: ""Dark Insanity" uvjerljivo je najbolja među danim pjesmama zbog svojih fantastičnih rifova i solističkih dionica koje Erlandsson podupire snažnom te ponekad i prikladno suzdržanom izvedbom". Dodatno je komentirao kako neke pjesme poput "Idolatress", "Cosmic Retribution", "Transmigration Macabre" i "Fields of Desolation" također sadrže hvalevrijedne karakteristike, ali da ipak ni jedna od njih nije ravna elanu uvodnih pjesama. Jordan je usto pohvalio i članove sastava, izjavljujući kako je "Black Earth solidan uradak melodičnog death metala na kojem je svaki član u dobroj formi" te da su "braća Amott zaslužna za izvrsnu izvedbu kao gitaristi grupe, Daniel Erlandsson za čvrstu [bubnjarsku] podršku i Johan Liiva za svoje unikatne vokale na ovom, jednom od boljih uradaka Arch Enemyja".<ref>